open-index/open-wikipedia-markdown huggingface dataset:
Γιώργος Σταυρίδης (διαιτητής υδατοσφαίρισης)

Ο **Γιώργος Σταυρίδης** (γενν. 15 Ιουνίου 1976) είναι διακεκριμένος Έλληνας διαιτητής υδατοσφαίρισης, ο οποίος έχει διαιτητεύσει αγώνες στα τουρνουά στους Ολυμπιακούς Αγώνες του 2012, 2016, 2020 και 2024, και στα παγκόσμια πρωταθλήματα πόλο του 2011, 2017, 2019, 2022 και 2025.

Είναι διεθνώς αναγνωρισμένος διαιτητής πόλο και τον Ιούλιο 2025, μετά τη διαιτησία του στον τελικό για το χρυσό μετάλλιο, μεταξύ Ισπανίας και Ουγγαρίας, στο Παγκόσμιο Πρωτάθλημα Υδατοσφαίρισης στη Σιγκαπούρη, η Παγκόσμια Ομοσπονδία (World Aquatics) τον επαίνεσε για τα ρεκόρ της διαιτητικής καριέρας του.

Την αγωνιστική περίοδο 2025-2026, ο Σταυρίδης μαζί με τον Σλοβένο διεθνή διαιτητή, Μπόρις Μαργκέτα, θεωρείται ως ένας από τους δύο κορυφαίων διαιτητών υδατοσφαίρισης σε παγκόσμιο επίπεδο.

## Καριέρα
Άρχισε να ασχολείται ενεργά με τη διαιτησία το 2005 και μέχρι σήμερα έχει διευθύνει τα ακόλουθα σημαντικά παιχνίδια:

* Τελικός Ολυμπιακού Τουρνουά Γυναικών (Ο.Α., Λονδίνο 2012): ΗΠΑ - Ισπανία
* Μικρός Τελικός Ολυμπιακού Τουρνουά Ανδρών (Ο.Α., Λονδίνο 2012): Σερβία - Μαυροβούνιο
* Τελικός Ολυμπιακού Τουρνουά Ανδρών (Ο.Α., Ρίο 2016): Σερβία - Κροατία
* Μικρός Τελικός Ολυμπιακού Τουρνουά Γυναικών  (Ο.Α., Τόκιο 2020): Ουγγαρία - Ρωσία
* Μικρός Τελικός Ολυμπιακού Τουρνουά Ανδρών (Ο.Α., Τόκιο 2020): Ουγγαρία - Ισπανία
* Τελικός Ανδρών, Παγκόσμιο Πρωτάθλημα Υδατοσφαίρισης (Σιγκαπούρη 2025): Ουγγαρία - Ισπανία

## Παραπομπές


Κατηγορία:Υδατοσφαίριση
Η Τιτανομαχία (ταινία)

***Η Τιτανομαχία*** (πρωτότυπος τίτλος: ***Clash of the Titans***) είναι ταινία δράσης φαντασίας του 2010 σε σκηνοθεσία από τον Λουί Λετεριέ και σενάριο από τους Τράβις Μπίτσαμ, Φιλ Χέι και Ματ Μανφρέντι. Αποτελεί ριμέικ της ταινίας του 1981 *[[Η σύγκρουση των Τιτάνων]]* από τη Metro-Goldwyn-Mayer, της οποίας τα δικαιώματα εξαγοράστηκαν από τη Warner Bros. το 1996, και η ιστορία της ταινίας βασίζεται εν μέρει στον Ελληνικό μύθο του Περσέα. Πρωταγωνιστούν οι Σαμ Γουόρθινγκτον, Τζέμα Άρτερτον, Μας Μίκελσεν, Αλέξα Ντάβαλος, Ρέιφ Φάινς και Λίαμ Νίσον.

Η ταινία *Η Τιτανομαχία* κυκλοφόρησε στις 2 Απριλίου 2010, από τη Warner Bros. Pictures. Έλαβε μικτά προς αρνητικά σχόλια από τους κριτικούς, με επαίνους για το επικό σκέλος, το οπτικό στιλ και τις ερμηνείες των Νίσον, Φάινς και Άρτερτον, αλλά και επικρίσεις για τη σκηνοθεσία, την ερμηνεία του Γουόρθινγκτον και την μετατροπή της ταινίας σε 3D κατά τη διάρκεια της μετα-παραγωγής. Παρ' όλα αυτά, η ταινία υπήρξε εισπρακτική επιτυχία, εισπράττοντας $493.2 εκατομμύρια με προϋπολογισμό $125 εκατομμυρίων. Μια συνέχεια, *[[Η οργή των Τιτάνων]]*, κυκλοφόρησε τον Μάρτιο του 2012.

## Παραπομπές


## Εξωτερικοί σύνδεσμοι

* 

Κατηγορία:Ταινίες του 2010
Κατηγορία:Αμερικανικές ταινίες της δεκαετίας 2010
Κατηγορία:Αγγλόφωνες ταινίες
Κατηγορία:Αμερικανικές 3D ταινίες
Κατηγορία:Αμερικανικές ταινίες δράσης
Κατηγορία:Αμερικανικές περιπετειώδεις ταινίες
Κατηγορία:Αμερικανικές ταινίες φαντασίας
Κατηγορία:Βρετανικές ταινίες φαντασίας
Κατηγορία:Βρετανικές περιπετειώδεις ταινίες
Κατηγορία:Βρετανικές ταινίες δράσης
Κατηγορία:Βρετανικές 3D ταινίες
Κατηγορία:Ταινίες τοποθετημένες στην Αρχαία Ελλάδα
Κατηγορία:Ταινίες γυρισμένες στην Ισπανία
Κατηγορία:Ταινίες παραγωγής Legendary Pictures
Κατηγορία:Ταινίες παραγωγής Warner Bros.
Κατηγορία:Ταινίες γυρισμένες στα Longcross Studios
Κατηγορία:Ταινίες γυρισμένες στα Pinewood Studios
Κατηγορία:Ταινίες γυρισμένες στην Ουαλία
Κατηγορία:Ταινίες τοποθετημένες στην Ελλάδα
Ιωάννης Στιούαρτ, 1ος κόμης του Άθολ (1566-1603)

Ο **Ιωάννης Στιούαρτ**, 1ος κόμης τού Άθολ, αγγλ.: *John Stewart, 1st Earl of Atholl* (1566-1603) ήταν Σκώτος γαιοκτήμονας. Ήταν ο 6ος κύριος Ίνερμιθ (Innermeath)και έγινε κόμης τού Άθολ το 1596.

Οι γονείς του ήταν ο Ιάκωβος Στιούαρτ 5ος κύριος Ίνερμιθ και η Ελένη Όγκιλβι, κόρη τού Ιακώβου Όγκιλβι, τού λόρδου Έρλη και τής Ελένης Σίνκλερ. Ο θείος του ήταν ο ποιητής τής αυλής, Ιωάννης Στιούαρτ τού Μπόλντινεϊς.

Το 1580 ο Ιωάννης Στιούαρτ νυμφεύτηκε τη Μαργαρίτα Λίντσεϊ, κόρη τού Δαβίδ Λίντσεϊ 9ου κόμη τού Κρόφορντ και τής Αικατερίνη Κάμπελ.

Τον Φεβρουάριο τού 1592, ο αδελφός του Ροβέρτος Στιούαρτ ήταν ακόλουθος τού συγγενή τους, τού νεαρού Ιακώβου Στιούαρτ 2ου κόμη τού Μόρεϋ. Τον Μάρτιο τού 1592, σε αντίποινα, ο Ροβέρτος έκλεψε ένα μπαούλο με χρήματα, που ανήκε στον Γεώργιο Γκόρντον, τότε κόμη τού Χάντλυ, και προσπάθησε δύο φορές να τον δολοφονήσει, μπαίνοντας στο σπίτι του μεταμφιεσμένος και οπλισμένος με πιστόλι. 

## Κόμης του Άθολ
Τον Μάρτιο τού 1596 νυμφεύτηκε για 2η φορά τη Μαρία Ρούθβεν, χήρα τού Ιωάννη Στιούαρτ 5ου κόμη τού Άθολ, και φίλη τής Άννας τής Δανίας. Ήταν κόρη τού Γουλιέλμου Ρούθβεν 1ου κόμη τού Γκάουρι και τής Δωροθέας Στιούαρτ. Ορκίστηκε νεοσύστατος Κόμης τού Άθολ στο Παλάτι τού Χόλυρουντ στις 25 Μαρτίου, αφού η Μαρία Ρούθβεν είχε αγοράσει πίσω τα δικαιώματα τής κομητείας για 10.000 λίρες Σκωτίας. Ο βασιλιάς χρίσε ιππότες πέντε από τούς ακόλουθούς του ως μέρος τής τελετής. 

## Αναφορές

Κατηγορία:Οίκος των Στιούαρτ
Ιωάννης Στιούαρτ του Μπάλντινεϊς

Ο **Ιωάννης Στιούαρτ του Μπάλντινεϊς**, αγγλ.: *John Stewart of Baldynneis* (π. 1545 – π. 1605) ήταν συγγραφέας και αυλικός στην Αυλή τής Σκωτίας. Ήταν μέλος τής Κασταλιανής Συμμαχίας, που συσπειρώθηκε γύρω από τον Ιάκωβο ΣΤ΄.

Ήταν γιος τής Ελισάβετ Μπίτον, πρώην ερωμένης τού Ιακώβου Ε΄, και τού Ιωάννη Στιούαρτ 4ου κυρίου Ίνερμιθ, ο οποίος απεβίωσε τον Ιανουάριο τού 1570.  Ήταν ο νεότερος αδελφός τού Ιακώβου Στιούαρτ 5ου κυρίου Ίνερμιθ. Ο ανιψιός του, Ιωάννης Στιούαρτ, ήταν 6ος κύριος Ίνερμιθ και έγινε κόμης τού Άθολ. 

Ήταν γνωστός ως «Ιάκωβος Στιούαρτ τού Ρέντκασλ και τού Λάιθερις», και όταν ο αδελφός του κύριος Ίνερμιθ τού έδωσε τις εκτάσεις τού Μπάλιντεϊς στο Ντάνινγκ στις 26 Απριλίου 1580 ως «Στιούαρτ τού Μπάλιντεϊς».  

Το 1579 ο Ιάκωβος Γκρέυ, γιος τού Πάτρικ Γκρέυ 4ου κυρίου Γκρέυ, νυμφεύτηκε την Ελισάβετ Μπίτον, η οποία κατείχε το Κόκκινο Κάστρο, στο Άνγκους. Μάλωναν, και ο Γκρέυ (με τον αδελφό του Ανδρέα τού Ντάνιναλντ) κατέλαβε το κάστρο. Ο Ιάκωβος ΣΤ΄ διέταξε τον Ιωάννη Έρσκιν τού Νταν και τον γιο του Ροβέρτο να φέρουν πολιορκητικές μηχανές, και να εκδιώξουν τον Γκρέυ, με τη βοήθεια των κατοίκων τού Νταντή. Ο Έρσκιν κλήθηκε να κάνει απογραφή των αγαθών στο κάστρο, και να δώσει ασφαλή διέλευση στον γιο τής Ελισάβετ Μπίτον, τον ποιητή Ιωάννη Στιούαρτ, ενώπιον τού βασιλιά. 

## Παραπομπές


## Εξωτερικοί σύνδεσμοι
* Τόμας Κρόκετ, ''Ποιήματα του Τζον Στιούαρτ από το Μπάλντινεϊς'', τόμος 2 (Εδιμβούργο, 1913)
* Ντόνα Κ. Χεντλ, *Τζον Στιούαρτ του Baldynneis Roland Furious: A Scots Poem in its European Context* (Λάιντεν, Μπριλ, 2007).

Κατηγορία:Σκωτσέζοι μεταφραστές
Ιωάννης Στιούαρτ, 1ος κόμης του Τράκεϊρ

Ο **Ιωάννης Στιούαρτ**, 1ος κόμης τού Τράκεϊρ, αγγλ.: *John Stewart, 1st Earl of Traquair* (απεβ. στις 27 Μαρτίου 1659) ήταν Σκώτος πολιτικός, που χρίστηκε βαρόνος Στιούαρτ τού Τράκεϊρ το 1628 και κόμης τού Τράκεϊρ το 1633.

## Ο βίος του
Ήταν γιος τού Ιωάννη Στιούαρτ του Νεότερου, από το Τράκεϊρ στο Πίμπλεσαϊρ, από έναν κλάδο, αρχικά νόθο, τού οίκου Μπιούκαν. Η μητέρα του ήταν η Μαργαρίτα Στιούαρτ, κόρη τού Ανδρέα κυρίου τού Ότσιλτρι, και τής Μαργαρίτας Στιούαρτ.  Ήταν υπηρέτρια στο σπίτι τής Άννας τής Δανίας. 

Διορίστηκε Ταμίας-Αναπληρωτής τής Σκωτίας και Έκτακτος Λόρδος τής Συνόδου το 1630. Τον Φεβρουάριο τού 1633 ο Τράκεϊρ επισκέφθηκε τις εργασίες κατασκευής και επισκευής στο Παλάτι Λίνλιθγκοου, στο Παλάτι Ντάνφερμλιν και στο Κάστρο Στέρλινγκ.  Το 1633 , ο Κάρολος Α' στέφθηκε στο Εδιμβούργο, και ο κόμης τού Τράκεϊρ συμμετείχε στην επισκευή των κοσμημάτων τού σκωτικού στέμματος και τής βασιλικής ιματιοθήκης. 

Λέγεται ότι ο Τράκεϊρ έδωσε την αποφασιστική ψήφο κατά τού Ιωάννη Έλφινστόουν 2ου λόρδου Μπαλμερίνο, στη δίκη του το 1634, αλλά στη συνέχεια έλαβε χάρη. Από το 1636 έως το 1641 κατείχε το αξίωμα τού λόρδου Υψηλού Ταμία τής Σκωτίας και βοήθησε τον Κάρολο Α' στην εισαγωγή τής λειτουργίας. 

## Οικογένεια
μικρογραφία|150εσ|Ο θυρεός τού Ιωάννη Στιούαρτ 1ου κόμη τού Τράκεϊρ είναι τετραμερής. ''1ο: των Στιούαρτ''. ''2ο: των Μπιούκαν''. ''3ο: τού'' 

Τράκεϊρ. ''4ο: των Ράδερφορντ''.
Νυμφεύτηκε τη λαίδη Αικατερίνη Κάρνεγκι, κόρη τού Ντέιβιντ Κάρνεγκι 1ου κόμη τού Σάουθεσκ και απέκτησε τρία παιδιά:

* Ιωάννης, 2ος κόμης τού Τράκεϊρ (π. 1622–1666).
* Μαργαρίτα, παντρεύτηκε τον Ιάκωβο Ντάγκλας 2ο κόμη τού Κουίνσμπερυ. Γονείς τού Γουλιέλμου Ντάγκλας 1ου δούκα τού Κουίνσμπερυ.
* Ελισάβετ, παντρεύτηκε τον Πάτρικ Μάρεϋ 2ο κύριο Έλιμπανκ.

## Δείτε επίσης
* Γουίλιαμ Άρμστρονγκ, παράνομος υπάλληλος του Κόμη.

## Αναφορές
* Chisholm, Hugh, ed. (1911). "Traquair, Sir John Stewart, 1st Earl of". Encyclopædia Britannica. Vol. 27 (11th ed.). Cambridge University Press. p. 214. That article references:
** Spalding, *Memorialls* (Spalding Club)
** Sir James Balfour, *Annals* (ed. Haig, 1824)
** *Dict. Nat. Biog.*, vol. liv.

## Παραπομπές

Κατηγορία:Οίκος των Στιούαρτ
Ιάκωβος Στιούαρτ, 5ος κύριος Ίνερμιθ

Ο **Ιάκωβος Στιούαρτ**, 5ος Λόρδος Ίνερμιθ, αγγλ.: *James Stewart, 5th Lord Innermeath* (απεβ. το 1586) ήταν Σκώτος ευγενής, αυλικός και γαιοκτήμονας.

Ήταν γιος τού Ιωάννη Στιούαρτ 4ου κυρίου τού Ίνερμιθ και τής Ελισάβετ Μπετούν, κόρης τού Δαβίδ Μπετούν τού Κράιχ. Ήταν πρώην ερωμένη τού Ιακώβου Ε΄ τής Σκωτίας.

Ο νεότερος αδελφός του ήταν ο ποιητής τής αυλής Ιωάννης Στιούαρτ τού Μπάλντινεϊς. Η ετεροθαλής αδελφή του -από την πλευρά τής μητέρας του- ήταν η Ιωάννα Στιούαρτ κόμισσα τού Άργκαϊλ.

Έγινε κύριος Ίνερμιθ μετά το τέλος τού πατέρα του το 1579. Το Ίνερμιθ στο Στράθαρν ονομάζεται τώρα Ίνβερμεϊ.

Τον Ιούλιο τού 1582 ισχυρίστηκε ότι η οικογένειά του κατείχε το δικαίωμα τού συνταγματάρχη τού σερίφη του Περθ για γενιές, αλλά ο Πάτρικ κύριος Ντράμοντ αμφισβήτησε αυτό το δικαίωμα, και έκλεψε τα δικαστικά του έγγραφα στο Mάρκετ Κρος τού Ντάνμπλεϊν.

Απεβίωσε στις 14 Φεβρουαρίου 1586.

## Οικογένεια
Νυμφεύτηκε την Ελένη Όγκιλβι, κόρη τού Ιακώβου 4ου κυρίου Όγκιλβι τού Έρλι. Τα παιδιά τους ήταν:

* Ιωάννης, 1ος κόμης τού Άθολ (1566–1603), νυμφεύτηκε (1) τη Μαργαρίτα Λίντσεϋ, κόρη τού Δαβίδ Λίντσεϋ 9ου κόμη τού Κρόφορντ και τής Αικατερίνης Κάμπελ, (2) τη Μαρία Ρούθβεν, χήρα τού Ιωάννη Στιούαρτ 5ου κόμη τού Άθολ, και κόρη τού Γουλιέλμου Ρούθβεν 1ου κόμη τού Γκάουρι και τής Δωροθέας Στιούαρτ.
* Ροβέρτος, ακόλουθος τού δολοφονημένου Ιακώβου Στιούαρτ κόμη τού Μόρεϋ, και το 1592 προσπάθησε να δολοφονήσει τον Γεώργιο Γκόρντον κόμη τού Χάντλυ για εκδίκηση. Μεταμφιέστηκε με τα ρούχα τού Χάιλαντμαν για μία απόπειρα, που έγινε στο Περθ. 
* Αικατερίνη, παντρεύτηκε τον Γουλιέλμο Ρούθβεν τού Μπάλιντεν, και ήταν η μητέρα τού Πάτρικ Ρούθβεν 1ου κόμη τού Φορθ.

## Αναφορές

Κατηγορία:Οίκος των Στιούαρτ
Στόκτον (Άιοβα)

Το **Στόκτον** () είναι πόλη στην πολιτεία της Άιοβα των Ηνωμένων Πολιτειών. Διοικητικά υπάγεται στην κομητεία Μασκάτιν και σύμφωνα με την απογραφή του 2020, είχε πληθυσμό 177 κατοίκους.

Σύμφωνα με το Γραφείο Απογραφής των ΗΠΑ, η πόλη έχει συνολική έκταση 0,11 τετραγωνικά μίλια (0,28 km2), η οποία είναι εξ ολοκλήρου στεριά.

## Παραπομπές


Κατηγορία:Πόλεις της Άιοβα
Εθνοσυνέλευση (Γουινέα)

Η μονοθάλαμη ***Assemblée nationale*** ή **Εθνοσυνέλευση** είναι το νομοθετικό σώμα της Γουινέας. Από τη γέννηση της χώρας το 1958, έχει βιώσει πολιτικές αναταραχές και οι εκλογές διεξάγονταν σε ακανόνιστα διαστήματα. Μόνο από το 1995 και μετά οι εκλογές άρχισαν να αποτελούν κάτι περισσότερο από μια απλή επικύρωση των υποψηφίων ενός μονοκομματικού κράτους. Ο αριθμός των εδρών έχει επίσης παρουσιάσει διακυμάνσεις.

Επί του παρόντος, η λειτουργία της έχει ανασταλεί, με το Εθνικό Συμβούλιο Μετάβασης να ενεργεί ως νομοθετικό σώμα της Γουινέας μετά το Πραξικόπημα στη Γουινέα το 2021.

## Οργάνωση
Τα δύο τρίτα των μελών (76), που ονομάζονται *députés* (βουλευτές), εκλέγονται άμεσα μέσω ενός συστήματος αναλογικής εκπροσώπησης, χρησιμοποιώντας εθνικές κομματικές λίστες, ενώ το ένα τρίτο (38) εκλέγεται από μονοεδρικές περιφέρειες, χρησιμοποιώντας το πλειοψηφικό σύστημα. Τα μέλη πρέπει να είναι άνω των 25 ετών και η θητεία τους είναι πενταετής.

Η Συνέλευση αποτελείται από 12 επιτροπές:

Επιτροπή λογιστικής και ελέγχου

Επιτροπή αντιπροσωπειών

Οικονομική, χρηματοπιστωτική και επιτροπή σχεδιασμού

Επιτροπή Εξωτερικών Υποθέσεων

Επιτροπή νομοθεσίας, εσωτερικού κανονισμού της Συνέλευσης, γενικής διοίκησης και δικαιοσύνης

Επιτροπή άμυνας και ασφάλειας

Επιτροπή φυσικών πόρων και βιώσιμης ανάπτυξης

Επιτροπή βιομηχανίας, ορυχείων, εμπορίου και χειροτεχνίας

Επιτροπή εδαφικής οργάνωσης

Επιτροπή δημόσιας διοίκησης

Επιτροπή νεολαίας, τεχνών, τουρισμού και πολιτισμού

Επιτροπή πληροφοριών και επικοινωνίας

Στις 5 Φεβρουαρίου 2022, πέντε μήνες μετά το στρατιωτικό πραξικόπημα που οδήγησε στη σύντομη διάλυση της Εθνοσυνέλευσης, ιδρύθηκε ένα μεταβατικό κοινοβούλιο με 81 μέλη, υπό την προεδρία του πρώην νομοθέτη Ντάνσα Κουρούμα. Το νέο κοινοβούλιο λειτουργεί με τη μορφή Εθνικού Συμβουλίου Μετάβασης (CNT).

## Καθήκοντα και αρμοδιότητες
Η Συνέλευση είναι υπεύθυνη για τους κοινούς νόμους και τον προϋπολογισμό της κυβέρνησης.

Συνέρχεται κανονικά σε δύο ετήσιες συνόδους, που ξεκινούν στις 5 Απριλίου και στις 5 Οκτωβρίου (ή την επόμενη εργάσιμη ημέρα εάν είναι αργία) και διαρκούν το πολύ 90 ημέρες. Ειδικές σύνοδοι μπορούν να συγκληθούν είτε από τον Πρόεδρο της Γουινέας είτε από την πλειοψηφία των μελών της Συνέλευσης.

## Κτίριο
Η Εθνοσυνέλευση έχει την έδρα της στο Palais du Peuple (Παλάτι του Λαού), το οποίο χτίστηκε με κινεζική βοήθεια.

## Εκλογές

## Πρόεδροι της Εθνοσυνέλευσης
Ο Πρόεδρος της Εθνοσυνέλευσης της Γουινέας είναι ο προεδρεύων του νομοθετικού σώματος.

## Πρόεδροι της Εδαφικής Συνέλευσης

## Πρόεδρος της Συντακτικής Συνέλευσης

## Πρόεδροι της Εθνοσυνέλευσης (1958-1974)

## Πρόεδροι της Λαϊκής Επαναστατικής Συνέλευσης (1974-1984)

## Πρόεδροι του Νομοθετικού Σώματος (1995-)

## Παραπομπές

## Πηγές
*http://www.webguinee.net/etat/postcolonial/legislatif/index.html

Γουινεα
Εθνοσυνελευση
Γιώργος Καλογερόπουλος

Ο **Γιώργος Καλογερόπουλος** (γεν. 9 Ιουνίου 1977 στη Καλαμάτα) είναι Έλληνας μουσικός, μαέστρος και καλλιτεχνικός διευθυντής.

Ξεκίνησε τη μουσική του πορεία σε ηλικία 10 ετών στην Κυπαρισσία Μεσσηνίας, μαθαίνοντας μπουζούκι στο Ωδείο του Γιώργου Κυριαζή και τρομπέτα στη Δημοτική Φιλαρμονική. Έλαβε ποικίλες μουσικές επιρροές από την παραδοσιακή, την κλασική και την τζαζ μουσική, διαμορφώνοντας εκτελεστικό στυλ με έμφαση στο ηχόχρωμα και τη ρεμπέτικη παράδοση. Παράλληλα παίζει λαούτο και διάφορα άλλα παραδοσιακά έγχορδα όργανα της Ανατολής.

Μετακομίζοντας στην Αθήνα σε νεαρή ηλικία, συνέχισε τις μουσικές σπουδές του στο μπουζούκι δίπλα σε σολίστες όπως ο Αλέξανδρος Ρωμανός και ο Αρίστος Μαραγκός. Εργάστηκε σε κέντρα διασκέδασης, πολιτιστικά δρώμενα, πανηγύρια και συναυλίες, συνεργαζόμενος με καλλιτέχνες όπως η Κωνσταντίνα, ο Νεκτάριος Σφυράκης και η Ελένη Χατζίδου. Υπήρξε επίσης ιδρυτικό μέλος του μουσικού σχήματος **«Αρμενιστές»**, με σημαντική παρουσία για περισσότερα από δέκα χρόνια στις αθηναϊκές σκηνές και σε άλλες πόλεις.

Έχει αναλάβει τη μουσική διεύθυνση και παραγωγή σε θεματικές μουσικές και μουσικοθεατρικές παραστάσεις, μεταξύ των οποίων οι **«Ο,τι Αγαπάω…»**, **«Κραγιόν στο Πεντάγραμμο»** και **«Σε Πάλκο Λαϊκό»**.

Παράλληλα έχει σπουδάσει σκηνοθεσία, τηλεσκηνοθεσία και βιντεογραφία, συνδυάζοντας τη μουσική εμπειρία του με οπτικές και θεατρικές δεξιότητες, δημιουργώντας ολοκληρωμένες καλλιτεχνικές παραστάσεις.

## Παραπομπές
Λιμάνι Γέρακα Λακωνίας

Το **Λιμάνι Γέρακα** (ή **Λιμήν Ιέρακος**) είναι ένα μικρό παραθαλάσσιο χωριό που βρίσκεται στο Δήμο Μονεμβασιάς, στην Δημοτική Ενότητα Ζάρακα, 100 χιλιόμετρα οδικώς ΝΑ της Σπάρτης μέσω Μολάων και 22 χιλιόμετρα οδικώς ΒΑ της Γέφυρας Λακωνίας (Μονεμβασιά). Αποτελεί το επίνειο του οικισμού Γέρακα και απέχει από αυτόν οδικώς 4,4 χιλιόμετρα.

Είναι κτισμένο, κυριολεκτικά,  μέσα σε ένα φιόρδ, στις ανατολικές ακτές της Λακωνίας. Μάλιστα, έχει χαρακτηριστεί ως το νοτιότερο φιορδ της Ευρώπης. Το γραφικό λιμάνι αποτελεί αγκυροβόλιο για τα ιστιοπλοϊκά και τα σκάφη, καθώς προστατεύεται από τους ανέμους.

## Ιστορικά Στοιχεία

Ο Παυσανίας στο έργο του «Λακωνικά», αποκαλεί το λιμάνι του Γέρακα ως το «Ευλίμενον χωρίον». Κατά τα Βυζαντινά χρόνια ονομαζόταν «Ιέραξ». Αποτέλεσε τον ναυτικό σταθμό των Βυζαντινών για την καταπολέμηση των Σαρακηνών, το κρυσφήγετο του Φράγκου πειρατή Ρουτζέρο ντι Λούρια, (Ruggiero di Lauria) της Αραγωνίας, όταν αποφάσισε να κουρσέψει την Μονεμβασιά, καθώς και το αγκυροβόλιο Υδραίων και Σπετσιωτών εμπόρων.
Παλιά, η είσοδος του λιμανιού ήταν γνωστή ως «Πόρτο Καδένα, (Porto Cadena)», λόγω της αλυσίδας με την οποία έκλειναν την είσοδο προς το λιμάνι.

## Αξιοθέατα

Στην κορυφή του λόφου, βόρεια της εισόδου του λιμανιού, βρίσκεται η αρχαία πόλη του Ζάραξ ή Ζάρακα. Ξεχωρίζει η ακρόπολη με το οχυρωματικό τείχος της, το οποίο κατασκευάστηκε στους ελληνιστικούς χρόνους. Στη θέση της πόλης έχουν εντοπιστεί ίχνη κατοίκησης από την προϊστορία.

## Αναφορές
Ο Ανδρέας Καρκαβίτσας αναφέρεται στο λιμάνι του Γέρακα περιγράφοντάς το ως «ένα απάνεμο λιμάνι που κρύβεται πίσω από τους βράχους», στο έργο του «Λόγια της Πλώρης».

## Παραπομπές



Κατηγορία:Χωριά_της_περιφερειακής_ενότητας_Λακωνίας
Κατηγορία:Δήμος_Μονεμβασιάς
Σανπωμπέρ

Το **Σανπωμπέρ** (, ), επίσης γνωστό ως **Σανπωμπέρ-λα-Μπατάιγ** (), είναι γαλλική κοινότητα στο νομό της Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μαρν
Ναρκισσιστική διαταραχή προσωπικότητας

Η **Ναρκισσιστική διαταραχή προσωπικότητας** **(ΝΔΠ)** είναι μια διαταραχή προσωπικότητας που χαρακτηρίζεται από ένα μακροχρόνιο μοτίβο υπερβολικού αισθήματος υπεροχής, υπερβολική ανάγκη για θαυμασμό και έλλειψη ενσυναίσθησης απέναντι στους άλλους ανθρώπους. Τα άτομα με ΝΔΠ συχνά ξοδεύουν πολύ χρόνο σκεπτόμενα την κατάκτηση εξουσίας και επιτυχίας, ή την εμφάνισή τους. Συνήθως εκμεταλλεύονται και τον περίγυρό τους. Αυτή η ναρκισσιστική συμπεριφορά αρχίζει κατά κανόνα από την πρώιμη ενηλικίωση και κάνει την εμφάνισή της σε ένα ευρύ φάσμα καταστάσεων.

Οι αιτίες της ναρκισσιστικής διαταραχής προσωπικότητας είναι άγνωστες. Η κατάσταση της ΝΔΠ περιλαμβάνεται στην κατηγορία Β των διαταραχών προσωπικότητας στο *[[Διαγνωστικό και Στατιστικό Εγχειρίδιο Ψυχικών Διαταραχών]]* (DSM). Η διάγνωση της ΝΔΠ γίνεται από επαγγελματία ψυχικής υγείας που θα εξετάσει το εν λόγω άτομο. Θα πρέπει να γίνει διάκριση της ΝΔΠ από τη μανία και τη διαταραχή χρήσης ουσιών.

Οι θεραπείες για τη ναρκισσιστική διαταραχή προσωπικότητας δεν έχουν μελετηθεί αρκετά. Η θεραπεία είναι δύσκολη, καθώς τα άτομα με ναρκισσιστική διαταραχή προσωπικότητας συνήθως δεν θεωρούν ότι έχουν κάποιο πρόβλημα ψυχικής υγείας. Πιστεύεται ότι περίπου το ένα τοις εκατό του πληθυσμού θα επηρεαστεί από ΝΔΠ σε κάποια φάση της ζωής του. Συμβαίνει πιο συχνά στους άνδρες από ό,τι στις γυναίκες, και συνήθως επηρεάζει νεότερους αντί για ηλικιωμένους ανθρώπους. Η ναρκισσιστική προσωπικότητα περιγράφηκε για πρώτη φορά από τον ψυχαναλυτή Ρόμπερτ Βέλντερ, το 1925· επίσης, ο όρος *ναρκισσιστική διαταραχή προσωπικότητας* (ΝΔΠ) δημιουργήθηκε από τον Χάιντς Κοχούτ το 1968.

## Αναφορές
Σταύρος Τσίρμπας

μικρογραφία|Σταύρος Τσίρμπας - Δήμαρχος Αγίων Αναργύρων-Καματερού
Ο Σταύρος Τσίρμπας είναι Έλληνας αυτοδιοικητικός και Δήμαρχος Αγίων Αναργύρων-Καματερού. Είναι πτυχιούχος Δημόσιας Διοίκησης του Παντείου Πανεπιστημίου και δραστηριοποιήθηκε επαγγελματικά στον χώρο της οικονομίας και των επιχειρήσεων.

Εξελέγη Δημοτικός Σύμβουλος Αγίων Αναργύρων-Καματερού το 2010 και υπηρέτησε για δύο συνεχόμενες θητείες. Το 2019 εξελέγη για πρώτη φορά Δήμαρχος Αγίων Αναργύρων-Καματερού, σε ηλικία 34 ετών, συγκεντρώνοντας ποσοστό 55% στον δεύτερο γύρο των αυτοδιοικητικών εκλογών. Στις αυτοδιοικητικές εκλογές του 2023 επανεξελέγη από τον πρώτο γύρο με ποσοστό 64%.

Κατά τη διάρκεια της δημαρχιακής του θητείας υλοποιήθηκαν έργα αστικών αναπλάσεων, αναβαθμίσεις σχολικών μονάδων και αθλητικών εγκαταστάσεων, καθώς και παρεμβάσεις ενεργειακής αναβάθμισης δημοτικών κτιρίων. Στο πλαίσιο αυτό εντάσσεται και η απόκτηση και απόδοση στον Δήμο δημόσιων χώρων, όπως ο χώρος του πρώην αμαξοστασίου του ΟΣΕ. Παράλληλα, εφαρμόστηκαν μέτρα ενίσχυσης της οικονομικής διαχείρισης και των εσωτερικών ελέγχων του Δήμου.

Από το 2023 είναι Πρόεδρος του Αναπτυξιακού Συνδέσμου Δυτικής Αθήνας (ΑΣΔΑ). Συμμετέχει στα συλλογικά όργανα της αυτοδιοίκησης ως μέλος της Περιφερειακής Ένωσης Δήμων Αττικής (ΠΕΔΑ) και της Κεντρικής Ένωσης Δήμων Ελλάδας (ΚΕΔΕ). Από το 2019 είναι μέλος του Φορέα Διαχείρισης του Μητροπολιτικού Πάρκου «Αντώνης Τρίτσης».

## Εκλογικά αποτελέσματα

## Παραπομπές
Return of the Obra Dinn

Το **Return of the Obra Dinn** είναι ένα βιντεοπαιχνίδι περιπέτειας, μυστηρίου και puzzle (γρίφου) που δημιουργήθηκε το 2018 από τον Lucas Pope και εκδόθηκε από την 3909 LLC. Ήταν το δεύτερο εμπορικό παιχνίδι του Pope, μετά το 2013 Papers, Please, και κυκλοφόρησε για πρώτη φορά σε macOS και Windows πριν μεταφερθεί στο Nintendo Switch, PlayStation 4 και Xbox One ένα χρόνο αργότερα. Το *Return of the Obra Dinn* έλαβε πληθώρα θετικών κριτικών για το gameplay, το γραφικό του στυλ και το σενάριο του. Κέρδισε πολλά βραβεία, συμπεριλαμβανομένου του Seumas McNally Grand Prize.

Το παιχνίδι διαδραματίζεται το 1807 με τον παίκτη να αναλαμβάνει τον ρόλο ενός ανώνυμου ερευνητή για την Εταιρεία Ανατολικών Ινδιών. Το εμπορικό πλοίο *Obra Dinn*, που αγνοείται εδώ και πέντε χρόνια, έχει ξαναεμφανιστεί στην ακτή της Αγγλίας χωρίς να φέρει επιζώντες. Ο παίκτης αποστέλλεται στο πλοίο φάντασμα για να κάνει μια αξιολόγηση, να καταγράψει τα γεγονότα του ταξιδιού του και να καθορίσει τις μοίρες όλων των εξήντα ψυχών που βρίσκονται επάνω, σημειώνοντας μια αιτία θανάτου για τους νεκρούς ή μια πιθανή κατάληξη για τους υποτιθέμενους ζωντανούς. Η έρευνα γίνεται με τη χρήση του "Memento Mortem", ενός ρολογιού τσέπης ικανό να αναπαράγει την σκηνή του θανάτου ενός ανθρώπου. Το παιχνίδι, που παίζεται first-person, χρησιμοποιεί ένα μονοχρωμικό 1-bit γραφικό στυλ που εμπνέεται από παιχνίδια στους πρώιμους υπολογιστές Macintosh.

Μετά την έκδοση του στις 18 Οκτωβρίου του 2018 η αντίδραση των παικτών είναι θετική, με κριτικές στην πλατφόρμα του steam να φτάνουν 96% "Προτείνω". Παίρνει επίσης γενικά θετικές κριτικές από τους κριτικούς που επαινούν την ιστορία, τα παζλ, τη δημιουργικότητά της και την συγκρίνουν ευνοϊκά με *Η Ιστορία της* (2015). Αναφέρθηκε από διάφορα μέσα ενημέρωσης ως ένα από τα καλύτερα βιντεοπαιχνίδια του 2018 και με αναδρομική ανάλυση, ένα από τα μεγαλύτερα όλων των εποχών.

## Ροή παιχνιδιού
Τ*ο Obra Dinn*, ασφαλισμένο από την Εταιρεία Ανατολικών Ινδιών, εξαφανίστηκε το 1803 καθώς έπρεπε να ταξιδέψει γύρω από το ακρωτήρι  της Καλής Ελπίδας. Από τότε έχει επανεμφανιστεί, με όλους τους εξήντα επιβάτες και πλήρωμα να είναι νεκροί ή αγνοούμενοι. Ο παίκτης έχει την αποστολή να καθορίσει τη μοίρα όλων των ψυχών που βρίσκονται στο σκάφος, συμπεριλαμβανομένων των ονομάτων τους, πώς γνώρισαν τη μοίρα τους, ποιος ή τι ήταν ο δολοφόνος τους και η τοποθεσία τους αν ήταν ζωντανοί. 

## Παραπομπές


Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια ανεπτυγμένα στην Ιαπωνία
Κατηγορία:Νικητές Seumas McNally Grand Prize
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια του Nintendo Switch
Κατηγορία:Indie βιντεοπαιχνίδια
Κατηγορία:Νικητές Independent Games Festival
Κατηγορία:Βιντεοπαιχνίδια με ντετέκτιβ
Κατηγορία:Βιντεοπαιχνίδια του 2018
Χρυσές Σφαίρες του 2025

Η **83η απονομή των [[Χρυσές Σφαίρες|Χρυσών Σφαιρών]]** τίμησε τους καλύτερους στον κινηματογράφο και την αμερικανική τηλεόραση του 2025, όπως επέλεξε η Ένωση Ανταποκριτών Ξένου Τύπου του Χόλυγουντ (HFPA). Η τελετή πραγματοποιήθηκε στις 11 Ιανουαρίου του 2025 στο Μπέβερλι Χιλς της Καλιφόρνια και μεταδόθηκε ζωντανά στις Ηνωμένες Πολιτείες από το CBS και σε ροή στο Paramount+. H Νίκι Γκλέιζερ επέστρεψε ως οικοδέσποινα της τελετής για δεύτερη συνεχόμενη χρονιά.

Οι υποψηφιότητες ανακοινώθηκαν στις 8 Δεκεμβρίου 2025 από τους ηθοποιούς Σκάι Π. Μάρσαλ και Μάρλον Γουέιανς. Για πρώτη φορά, οι Σφαίρες τίμησε τα podcasts με την κατηγορία Καλύτερο Podcast. Με 9 υποψηφιότητες, συμπεριλαμβανομένων πέντε υποκριτικής, το *[[Μια μάχη μετά την άλλη]]* έγινε η 6η ταινία κάθε είδους που έλαβε τουλάχιστον από μία υποψηφιότητα υποκριτικής σε καθεμία από τις τέσσερις κατηγορίες υποκριτικής στην ιστορία του θεσμού. Το *[[Συναισθηματική Αξία (ταινία)|Συναισθηματική Αξία]]* ήρθε δεύτερο στον αριθμό υποψηφιοτήτων με 8, ενώ ακολούθησε το *[[Αμαρτωλοί (ταινία)|Αμαρτωλοί]]* με 7. Επίσης, το *The White Lotus*, κυριάρχησε στις τηλεοπτικές υποψηφιότητες με 6, ενώ ακολούθησε το *Εφηβεία* με 5.

## Νικητές και υποψήφιοι
### Κινηματογράφος

#### Αποδέκτης τιμητικού βραβείου
* Βραβείο Σέσιλ Ντε Μιλ: Έλεν Μίρεν

#### Ταινίες με πολλαπλές υποψηφιότητες
Οι παρακάτω ταινίες έλαβαν πολλαπλές υποψηφιότητες:

#### Ταινίες με πολλαπλές νίκες
Οι παρακάτω ταινίες έλαβαν πολλαπλές νίκες:

### Τηλεόραση

#### Αποδέκτης τιμητικού βραβείου
* Βραβείο Κάρολ Μπέρνετ: Σάρα Τζέσικα Πάρκερ

#### Σειρές με πολλαπλές υποψηφιότητες
Οι παρακάτω τηλεοπτικές σειρές έλαβαν πολλαπλές υποψηφιότητες:

#### Σειρές με πολλαπλές νίκες
Οι παρακάτω σειρές έλαβαν πολλαπλές νίκες:

### Ψηφιακή Ηχητική Εκπομπή

## Παραπομπές


## Εξωτερικοί σύνδεσμοι

* 

Κατηγορία:Κινηματογραφικά γεγονότα του 2025
Κατηγορία:Τελετές απονομής βραβείων Χρυσές Σφαίρες
ABAP

Η **ABAP** (Advanced Business Application Programming, αρχικά *Allgemeiner Berichts-Aufbereitungs-Prozessor*, γερμανικά για "γενικός επεξεργαστής προετοιμασίας αναφορών"  ) είναι μια γλώσσα προγραμματισμού υψηλού επιπέδου που δημιουργήθηκε από τη γερμανική εταιρεία λογισμικού SAP SE . Αυτή τη στιγμή, μαζί με την Java, τοποθετείται ως η γλώσσα προγραμματισμού του SAP NetWeaver Application Server, ο οποίος αποτελεί μέρος της πλατφόρμας SAP NetWeaver για την ανάπτυξη επιχειρηματικών εφαρμογών.

## Παραπομπές


Κατηγορία:Γλώσσες προγραμματισμού
Θάνος Καραθάνος

Ο **Θάνος Καραθάνος** (Καρδίτσα, 1965) είναι Έλληνας χημικός, οινολόγος και αμπελουργός, ο οποίος είναι πρόεδρος της Ένωσης Ελλήνων Οινολόγων. Το έργο του επικεντρώνεται στη βελτίωση της ποιότητας των ελληνικών οίνων και αποσταγμάτων, καθώς και στην ανάδειξη των γηγενών ποικιλιών σταφυλιού.

## Βιογραφικά στοιχεία
Ο Καραθάνος γεννήθηκε το 1965 στην Καρδίτσα, όπου μεγάλωσε και πέρασε τα παιδικά του χρόνια και ολοκλήρωσε τις εγκύκλιες σπουδές του. Από νεαρή ηλικία ανέπτυξε ένα έντονο ενδιαφέρον για την αμπελουργία και το κρασί. 

Είναι ο μικρότερος αδελφός του καθηγητή Φυσικοχημείας Τροφίμων του Χαροκόπειου Πανεπιστημίου, Βάιου Καραθάνου.

## Σπουδές και καριέρα
Το 1983 ο Καραθάνος εισήχθη στο ΕΚΠΑ, σπούδασε χημεία (1983-1987) και ειδικεύτηκε στην οινολογία. Εργάστηκε στο εξωτερικό (ΗΠΑ, Μεξικό) και εξειδικεύτηκε σε συναφή επιστημονικά αντικείμενα, ιδίως στη χημεία του οίνου, τη μικροβιολογία του, αλλά και τη διαχείριση των αμπελώνων.

Έχει συνεργαστεί με ελληνικά οινοποιεία τόσο στην ηπειρωτική χώρα όσο και στα νησιά, συμμετέχοντας στον σχεδιασμό και την επίβλεψη της παραγωγής οίνων ποιότητας. Συνεργάστηκε τη χρονική περίοδο 1992-2009 με την οινοποιητική εταιρεία, Ε. Τσάνταλης. Έχει συνεισφέρει στην ανάπτυξη οίνων Προστατευόμενης Ονομασίας Προέλευσης (ΠΟΠ) και Προστατευόμενης Γεωγραφικής Ένδειξης (ΠΓΕ). Παράλληλα, έχει ασχοληθεί με τη συμβουλευτική οινοποιείων σε θέματα τεχνολογίας οίνου, ποιοτικού ελέγχου και βιώσιμων πρακτικών αμπελουργίας. Το έργο του Καραθάνου εστιάζεται στην ανάδειξη των ελληνικών γηγενών ποικιλιών, στη σύνδεση του κρασιού με τον τόπο προέλευσης και στη βελτίωση της ποιότητας και της διεθνούς αναγνωρισιμότητας των ελληνικών οίνων.

Έχει συμμετάσχει σε επαγγελματικές εκδηλώσεις, δράσεις γευσιγνωσίας αλλά και σε πρωτοβουλίες προώθησης του ελληνικού οίνου στην Ελλάδα και στο εξωτερικό. Σήμερα είναι διεθνής κριτής διαγωνισμών οίνων -αποσταγμάτων και από το 2023 υπηρετεί ως πρόεδρος της Ένωσης Ελλήνων Οινολόγων. Εργάζεται σήμερα ως επιστημονικός συνεργάτης στο Πανεπιστήμιο Θεσσαλίας και διδάσκει στα εργαστήρια *Τεχνολογίας και Ποιοτικού Ελέγχου Οίνου - Αποσταγμάτων* και *Οργανοληπτικού Ελέγχου Τροφίμων και Ποτών*, στο Τμήμα Επιστήμης Τροφίμων και Διατροφής στην Καρδίτσα. 

Πρόσθετα, είναι ο δηµιουργός του παλαιωμένου αποστάγματος (τσίπουρου), *Puro Karathanos*, μέσα από ερευνητική δράση που είχε σχέση με το θέµα της διδακτορικής διατριβής του, στο Γεωπονικό Πανεπιστήμιο Αθηνών.

## Προσωπική ζωή
Ζει μόνιμα στην Καρδίτσα. Είναι παντρεμένος με την Νατάσα Γαλαγάλα και μαζί έχουν δύο ενήλικα παιδιά.

## Παραπομπές


## Εξωτερικοί σύνδεσμοι
* 3ο Φεστιβάλ Οίνων και Αποσταγμάτων
* "Μιλώντας για τα κρασιά"
* Thanos Karathanos πηγή: *linkedin.com*

Κατηγορία:Έλληνες οινολόγοι
Κατηγορία:Έλληνες χημικοί
Κατηγορία:Έλληνες επιχειρηματίες
Αστρικό έτος

Το **Αστρικό έτος** είναι η μονάδα μέτρησης του χρόνου που ορίζεται ανάλογα με το σημείο της τροχιάς της Γης. Το Τροπικό έτος έχει διάρκεια περίπου 365,2422 ημέρες και αποτελεί τη βάση του Πολιτικού έτους, ο οποίος χρησιμοποιείται στην καθημερινότητά μας. Το Αστρικό έτος έχει αφετηρία οποιοδήποτε σημείο της τροχιάς της Γης, ενώ το Ανωμαλιακό έτος αναφέρεται στο περίγειο ή το απόγειο της τροχιάς της Γης.

Κατηγορία:Ουράνιο σύστημα συντεταγμένων
Λαοκρατία

Η **λαοκρατία** είναι πολιτικός όρος που σημαίνει «κυβέρνηση του λαού». Χρησιμοποιείται κυρίως από το ελληνικό εργατικό κίνημα από την έναρξή του, αντί του όρου δημοκρατία.

## Στην Ελλάδα
Για τους Έλληνες αριστερούς, κατά μία εκδοχή, η λέξη δημοκρατία (που σημαίνει *κυριαρχία του δήμου*), αναφέρεται στην κυριαρχία της άρχουσας κοινωνικής τάξης των ελεύθερων πολιτών στην κλασσική εποχή, που αποτελούσαν τον δήμο, στην Αθηναϊκή Δημοκρατία της πόλης-κράτους που αντιπροσώπευε μια μειονότητα, ενώ οι δούλοι αποτελούσαν την πλειοψηφία του πληθυσμού. Με αυτή την έννοια, η δημοκρατία θεωρείται ως η κυριαρχία της μειονότητας, μέσω της αντιπροσωπευτικής κοινοβουλευτικής δημοκρατίας, ενώ η λαοκρατία θα ήταν η άμεση δημοκρατία, που ασκείται από τον ίδιο τον λαό.

Ο Έλληνας ιστορικός Δημήτρης Κιτσίκης έχει χρησιμοποιήσει συστηματικά τον όρο λαοκρατία σε όλα τα γραπτά του. Ο όρος επίσης χρησιμοποιήθηκε από την Ελληνική Εθνική Αντίσταση κατά την διάρκεια του Β' Παγκοσμίου Πολέμου, από την κύρια αντιστασιακή οργάνωση, το ΕΑΜ, αλλά εν μέρει και από την ΕΚΚΑ.

## Στην Ρωσοσφαίρα
Ο Ρώσος πολιτικός φιλόσοφος Αλεξάντρ Ντούγκιν χρησιμοποίησε τον όρο λαοκρατία λέγοντας ότι «*το κράτος πρέπει να γίνει όργανο του λαού... αυτό το σύστημα πρέπει να ονομάζεται έτσι λαοκρατία*».

## Παραπομπές


## Εξωτερικοί σύνδεσμοι
* 

Κατηγορία:Πολιτική ορολογία
Αλδεβαράν (μυθιστόρημα)

Το **Αλδεβαράν** είναι ένα από το πιο γνωστά μυθιστορήματα του Παύλου Μάτεσι, που συνδυάζει την εξερεύνηση του έρωτα, της φιλίας και της ζωής με μια ιστορία γεμάτη θαύματα και συμβολισμούς.

## Περιγραφή και Πλοκή
Το μυθιστόρημα του Παύλου Μάτεσι αφηγείται την ιστορία ενός ήρωα που ονειρεύεται να φτάσει στον Αλδεβαράν, τον λαμπρότερο αστέρα στον αστερισμό του Ταύρου, σύμφωνα με την αραβική παράδοση. Η αφήγηση συνδέει τον έρωτα, τη θλίψη και την ενοχή με μια πνευματική και μαγική ανάβαση, όπου ο ήρωας ανακαλύπτει την αξία του χιούμορ, της αγάπης και της φιλίας στη ζωή. Ο ήρωας πιστεύει πως ο έρωτας θα τον οδηγήσει ψηλά, αλλά γκρεμίζεται καθώς κάποιος άλλος δεν τον ακολουθεί, παραμένοντας στη Γη εγκλωβισμένος στην ενοχή και τις τύψεις. Παράλληλα, στοιχειωμένοι χαρακτήρες και θέματα ενοχής και παραδοχής οδηγούν το μυθιστόρημα σε μια φανταστική και γεμάτη θαύματα πορεία αυτογνωσίας και αναζήτησης της αλήθειας.

## Παραπομπές


Κατηγορία:Μυθιστορήματα του 2007
Τι ψυχή θα παραδώσεις μωρή; Μέρος πρώτο

Το ***Τι ψυχή θα παραδώσεις μωρή; Μέρος πρώτο*** είναι ελληνική μαύρη κωμική ταινία του 2026, σε σενάριο και σκηνοθεσία του Αλέξανδρου Ρήγα. Αποτελεί την κινηματογραφική μεταφορά της ομότιτλης τηλεοπτικής σειράς των Ρήγα και Δημήτρη Αποστόλου του 2000. Πρωταγωνιστούν οι Παναγιώτα Βλαντή, Βασιλική Ανδρίτσου, Μαρία Λεκάκη, Λένα Ουζουνίδου και Λάζαρος Γεωργακόπουλος.

## Σύνοψη

Η υπόθεση επικεντρώνεται σε τέσσερις γυναίκες (Αλέκα, Πόπη, Φωτεινή και Ντομινίκ), οι οποίες κακοποιήθηκαν ως παιδιά σε ορφανοτροφείο από τον Γεράσιμο Μαντά. Στην είδηση ότι ο Μάντας επιστρέφει στην Ελλάδα, μετά από πολλά χρόνια απουσίας του στο εξωτερικό, θα οδηγήσει τις τέσσερις γυναίκες να επανενώθουν με σκοπό να πάρουν εκδίκηση, σχεδιάζοντας τη δολοφονία του.

## Διανομή ρόλων
*Βασιλική Ανδρίτσου - Αλέκα Καλουδάκη
*Παναγιώτα Βλαντή - Ντομινίκ Σεζάρ
*Μαρία Λεκάκη - Φωτεινή Τσιντικίδου
*Λένα Ουζουνίδου - Πόπη Καμένου
*Λάζαρος Γεωργακόπουλος - Γεράσιμος Μαντάς

## Υποδοχή
Η ταινία έκανε πρεμιέρα στις 8 Ιανουαρίου 2026 και έλαβε αρνητική κριτική. Ο κριτικός Χρήστος Μήτσης από το athinorama.gr την βαθμολόγησε με ένα αστέρι από τα πέντε, χαρακτηρίζοντάς την *αφηγηματικά ασύντακτη, σκηνοθετικά ασυνάρτητη και σε μόνιμη σεναριακή σύγχυση*.

## Παραπομπές


## Εξωτερικοί σύνδεσμοι
* 

Κατηγορία:Ταινίες του 2026
Κατηγορία:Ελληνόφωνες ταινίες
Κατηγορία:Ελληνικές ταινίες της δεκαετίας 2020
Κατηγορία:Ελληνικές κωμικές ταινίες
Κατηγορία:Ταινίες γυρισμένες στην Ελλάδα
Κατηγορία:Σκηνοθετικό ντεμπούτο σε ταινίες
Κατηγορία:Ταινίες βασισμένες σε έργα
Ψυχολογικό άγχος

Στην ψυχολογία, **το στρες (ή ψυχολογικό άγχος)** είναι ένα αίσθημα συναισθηματικής έντασης και πίεσης.  Το στρες είναι μια μορφή ψυχολογικής και ψυχικής δυσφορίας. Μικρές ποσότητες στρες μπορεί να είναι ωφέλιμες, καθώς μπορούν να βελτιώσουν την αθλητική απόδοση, το κίνητρο και την εγρήγορση στα ερεθίσματα του  περιβάλλοντος. Ωστόσο, οι υπερβολικές ποσότητες στρες μπορούν να αυξήσουν τον κίνδυνο εγκεφαλικών επεισοδίων, καρδιακών προσβολών και άλλων ψυχικών ασθενειών όπως η κατάθλιψη  και επίσης μπορούν να επιδεινώσουν προϋπάρχουσες παθήσεις .

Το ψυχολογικό στρες μπορεί να σχετίζεται με το περιβάλλον,  αλλά μπορεί επίσης να οφείλεται σε προσωπικές αντιλήψεις που προκαλούν σε ένα άτομο  αρνητικά συναισθήματα γύρω από μια κατάσταση, όπως πίεση, δυσφορία κ.λ.π.

Ο Hans Selye (1974) πρότεινε τέσσερις υποκατηγορίες του στρες.  Στον έναν άξονα, τοποθέτησε το ωφέλιμο στρες ( eustress ) και το επιβλαβές στρες (distress). Στον άλλο άξονα βρίσκεται το υπερβολικό στρες  (hyperstress) και το ύποστρες (hypostress). Ο Selye υποστηρίζει την εξισορρόπηση αυτών των δύο: ο απώτερος στόχος θα ήταν η τέλεια εξισορρόπηση του ύπερστρες και του ύποστρες και η ύπαρξη όσο το δυνατόν περισσότερου ωφέλιμου στρες. 

## Φυσικές επιπτώσεις

### Αντίδραση του σώματος στο στρες
Για να μετρήσουν την αντίδραση του σώματος στο στρες, οι ψυχολόγοι τείνουν να χρησιμοποιούν το σύνδρομο γενικής προσαρμογής του Hans Selye. Αυτό το βιολογικό μοντέλο, που συχνά αναφέρεται ως «κλασική αντίδραση στο στρες», περιστρέφεται γύρω από την έννοια της ομοιόστασης . Το σύνδρομο γενικής προσαρμογής, σύμφωνα με αυτό το σύστημα, εμφανίζεται σε τρία στάδια:

# **Η αντίδραση συναγερμού**:  Αυτό το στάδιο συμβαίνει όταν ο παράγοντας στρες παρουσιάζεται για πρώτη φορά. Το σώμα αρχίζει    
# **Το στάδιο της αντίστασης**: Το σώμα συνεχίζει να αναπτύσσει αντίσταση καθ' όλη τη διάρκεια του σταδίου αντίστασης, είτε μέχρι να εξαντληθούν οι πόροι του σώματος, οδηγώντας στη φάση εξάντλησης, είτε μέχρι να απομακρυνθεί το αγχωτικό ερέθισμα. Καθώς το σώμα χρησιμοποιεί όλο και περισσότερους από τους πόρους του, γίνεται ολοένα και πιο κουρασμένο και ευάλωτο σε ασθένειες. Σε αυτό το στάδιο αρχίζουν να εμφανίζονται ψυχοσωματικές διαταραχές. 
# **Το στάδιο της εξάντλησης**: Το σώμα έχει εξαντληθεί εντελώς από τις ορμόνες και τους λοιπούς πόρους στους οποίους βασίζοταν για να διαχειριστεί τον στρεσογόνο παράγοντα. Το άτομο αρχίζει τώρα να εμφανίζει συμπεριφορές όπως άγχος, ευερεθιστότητα, αποφυγή ευθυνών και σχέσεων, αυτοκαταστροφική συμπεριφορά και κακή κρίση. Κάποιος που βιώνει αυτά τα συμπτώματα έχει πολύ μεγαλύτερες πιθανότητες να καταφύγει σε βιαιοπραγίες, να διαλύσει σχέσεις ή να αποφύγει εντελώς την κοινωνική αλληλεπίδραση. 

### Καρκίνος
Το ψυχολογικό στρες δεν φαίνεται να αποτελεί παράγοντα κινδύνου για την εμφάνιση καρκίνου, αν και μπορεί να επιδεινώσει τα συμπτώματα στους ασθενείς καρκίνου.  

## Παραπομπές


## Εξωτερικοί σύνδεσμοι
*
Τα φαντάσματα

***Τα Φαντάσματα*** είναι κωμική σειρά ελληνικής παραγωγής 2024-2026 και το σενάριο υπογράφει ο Λευτέρης Παπαπέτρου, ενώ τη σκηνοθεσία η Αμαλία Γιαννίκου. Πρωταγωνιστούν ο Ορφέας Αυγουστίδης και η Έλλη Τρίγγου. Προβάλλεται από τον τηλεοπτικό σταθμό STAR.

**Πλοκή**

Ένα νεαρό ζευγάρι, η Μαρίνα και ο Χάρης, κληρονομούν ένα παλιό αρχοντικό στην Κηφισιά και αποφασίζουν να το μετατρέψουν σε ξενοδοχείο, μόνο για να ανακαλύψουν ότι το σπίτι είναι στοιχειωμένο από εννέα φαντάσματα διαφόρων εποχών που προσπαθούν να τους διώξουν, ενώ η Μαρίνα αποκτά ξαφνικά την ικανότητα να τα βλέπει και να τα ακούει (από το δεύτερο επεισόδιο).

**Ηθοποιοί**
Consueverunt Romani Pontifices

Ο τίτλος ***Consueverunt Romani Pontifices*** έχει δοθεί σε παπική βούλα του Πάπα Πίου Ε΄, η οποία εκδόθηκε στις 17 Σεπτεμβρίου 1569 και αφορά το Ροδάριο. Η παπική αυτή βούλα καθιέρωσε την ουσία της σημερινής διαμόρφωσης του Ροδαρίου.

Ο Πάπας κατέστησε σαφές ότι υπάρχουν δύο ουσιώδη στοιχεία του Ροδαρίου: η φωνητική προσευχή και η νοερά προσευχή.

Η παπική βούλα αναφέρεται στις Δομινικανικές ρίζες του Ροδαρίου και στο γεγονός ότι, ως νεαρός μοναχός, ο Πάπας Πίος Ε΄ υπήρξε μέλος του Δομινικανικού Τάγματος:Και έτσι ο Δομίνικος είδε εκείνον τον απλό τρόπο προσευχής και ικεσίας προς τον Θεό, προσιτό σε όλους και απολύτως ευσεβή, ο οποίος ονομάζεται Ροδάριο ή Ψαλτήριο της Υπεραγίας Παρθένου Μαρίας, στο οποίο η ίδια η μακαριωτάτη Παρθένος τιμάται με τον αγγελικό χαιρετισμό που επαναλαμβάνεται εκατόν πενήντα φορές, δηλαδή σύμφωνα με τον αριθμό του Δαβιδικού Ψαλτηρίου, και με την Κυριακή Προσευχή σε κάθε δεκάδα. Ανάμεσα σε αυτές τις προσευχές παρεμβάλλονται ορισμένοι στοχασμοί που παρουσιάζουν ολόκληρη τη ζωή του Κυρίου μας Ιησού Χριστού, συμπληρώνοντας έτσι τη μέθοδο προσευχής που επινοήθηκε από τους Πατέρες της Αγίας Ρωμαϊκής Εκκλησίας.Στην παπική αυτή βούλα ο Πίος Ε΄ επιβεβαίωσε επίσης τα προνόμια και τις αφέσεις αμαρτιών που είχαν παραχωρηθεί από τους προκατόχους του σε όσους προσεύχονται το Ροδάριο.

Το έγγραφο αυτό του 1569 διακρίνεται από μια Αποστολική Επιστολή με τον ίδιο τίτλο που εκδόθηκε τον Νοέμβριο του 2000, η οποία ανακήρυξε τον ναό του Αγίου Αιγιδίου στο Μπάρντεγιοβ της Σλοβακίας σε ελάσσονα βασιλική.

## Σημειώσεις

## Εξωτερικοί σύνδεσμοι

* (στα αγγλικά) Pope Pius V, Consueverunt Romani, 17 Σεπτεμβρίου 1569
Κατηγορία:Παπικές βούλες
Κατηγορία:Λήμματα που περιέχουν κείμενο στα λατινικά
Λάνα Παρίγια

Η **Λάνα Παρίγια** (αγγλικά: **Lana Parrilla** 15 Ιουλίου 1977) είναι Αμερικανίδα ηθοποιός. Πρωταγωνίστησε στις τηλεοπτικές σειρές *[[Boomtown]]* (2002–2003), *[[Windfall]]* (2006), *[[Swingtown]]* (2008). Υποδύθηκε τη Δρ. Ίβα Ζαμπράνο στο τηλεοπτικό ιατρικό δράμα *[[Miami Medical]]* (2010) και την Κακιά Βασίλισσα/Ρετζίνα Μιλς στη σειρά φαντασίας *[[Once Upon a Time (τηλεοπτική σειρά)|Once Upon a Time]]* (2011–2018). Το 2012 απέσπασε ένα βραβείο Alma στην κατηγορία Εξαιρετική Τηλεοπτική Ηθοποιός στην κατηγορία Δράμα. Το 2021 υποδύθηκε το ρόλο της Ρίτα Καστίγιο στη δεύτερη σεζόν της σειράς *[[Γιατί οι γυναίκες σκοτώνουν|Why Women Kill]]*.

## Βιογραφία
Η Παρίγια γεννήθηκε στο Μπρούκλιν της Νέας Υόρκης στις 15 Ιουλίου του 1977. Η μητέρα της, Ντολόρες Ντι Αζάρα, είναι σικελιανικήςκαταγωγής, ενώ ο πατέρας της Σαμ Παρίγια, είναι Πουερτορικανός μπειζμπολίστας που έπαιξε μία σεζόν με τους Philadelphia Phillies. Επίσης, είναι ανιψιά της Κάντας Αζάρα, αμερικανίδας ηθοποιού του Μπρόντγουεϊ και της τηλεόρασης.

Η Παρίγια μεγάλωσε στο Μπόριουμ Χιλ και αποφοίτησε από το λύκειο Φορτ Χάμιλτον στο Ρέι Ριτζ.

Σπούδασε υποκριτική στο Beverly Hills Playhouse στο Λος Άντζελες.

Αρραβωνιάστηκε τον Αλφρέντο Ντι Μπλάσιο στις 28 Απριλίου του 2013, καθώς βρίσκονταν σε ένα ταξίδι στο Ισραήλ. Παντρεύτηκαν στις 5 Ιουλίου του 2014 στη Βρετανική Κολούμπια. Τον Απρίλιο του 2019, η Παρίγια ανακοίνωσε μέσω του προσωπικού της λογαριασμού στο Instagram ότι "δεν είναι πια παντρεμένη" και ότι βρίσκεται σε "ένα νέο μονοπάτι ζωής".

Το 2020, η Παρίγια άνοιξε μια διαδικτυακή μπουτίκ ρούχων με όνομα Keep It Regal, όπου πουλά ρούχα εμπνευσμένα από το ρόλο της ως Κακιά Βασίλισσα στη σειρά ''Once Upon a Time''.

## Παραπομπές


## Εξωτερικοί σύνδεσμοι

* Λάνα Παρίγια στο IMDb
* Λάνα Παρίγια στο X

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί ιταλικής καταγωγής
Κατηγορία:Once Upon a Time
Κόλιν Ο'Ντόνοχιου

Ο **Κόλιν Ο'Ντόνοχιου** (αγγλικά: **Colin O'Donoghue**, 26 Ιανουαρίου 1981) είναι Ιρλανδός ηθοποιός και μουσικός, περισσότερο γνωστός για τον ρόλο του Κάπτεν Κίλιαν "Χουκ" Τζόουνς στην τηλεοπτική σειρά του ABC *[[Once Upon a Time (τηλεοπτική σειρά)|Once Upon a Time]]* (2011-2018) Εμφανίστηκε στην ταινία θρίλερ τρόμου ''Η Τελετή'' (2011), όπου υποδύθηκε τον αρχάριο ιερέα Μάικλ Κόβακ. Επίσης, υποδύθηκε τον Ντούξι Κάσπεραν στην σειρά κινουμένοων σχεδίων του Γκιγιέρμο Ντελ Τόρο με τίτλο *[[Tales of Arcadia]]* του Netflix (2016), τον Τζ. Τζ. Σνίντ στη σειρά *[[Dolly Parton's Heartstrings]]* (2019) και τον Γκόρντον Κούπερ στην σειρά του Disney+ *[[The Right Stuff]]* (2020).

## Πρώιμα χρόνια
Ο Κόλιν Ο'Ντόνοχιου γεννήθηκε και μεγάλωσε στην Ντρογκέντα της Κομητείας Λάουθ στις 26 Ιανουαρίου του 1981. Είναι γιος της ρωμαιοκαθολικής οικογένειας του Κον και της Μέρυ Ο'Ντόνοχιου. Έχει έναν μεγαλύτερο αδελφό, τον Άλεν. Είναι ξάδερφος του μουσικού Χάρι Ο'Ντόνοχιου. Πήγε στο Δημοτικό Ντάνταλκ και αποφοίτησε από τη Σχολή Υποκριτικής Γκάιτι στο Δουβλίνο. Στην ηλικία των 16 ετών μετακόμισε στο Παρίσι για ένα μήνα για να μάθει γαλλικά.

## Παραπομπές


## Εξωτερικοί σύνδεσμοι
* Κόλιν Ο'Ντόνοχιου στο IMDb

Κατηγορία:Once Upon a Time
Κατηγορία:Ιρλανδοί ηθοποιοί κινηματογράφου
Κατηγορία:Ιρλανδοί ηθοποιοί θεάτρου
Κατηγορία:Ιρλανδοί ηθοποιοί τηλεόρασης
Τζος Ντάλας

Ο **Τζόσουα Πολ Ντάλας** (αγγλικά: **Joshua Paul Dallas**, 18 Δεκεμβρίου 1978) είναι Αμερικανός ηθοποιός. Είναι περισσότερο γνωστός για τους ρόλους του ως Πρίγκιπας/Ντέιβιντ Νόλαν στην τηλεοπτική σειρά του ABC *[[Once Upon a Time (τηλεοπτική σειρά)|Once Upon A Time]]* και ως Μπεν Στόουν στη δραματική σειρά επιστημονικής φαντασίας *[[Manifest]]* του NBC/Netflix.

## Βιογραφία
Ο Τζος Νάλας γεννήθηκε στο Λούισβιλ του Κεντάκι στις 18 Δεκεμβρίου του 1978. Πήγε σε δημόσιο λύκειο στην Ιντιάνα, ενώ αποφοίτησε από τo Κονσερβατίριο Παραστατικών Τεχνών Μάουντβιου στην Αγγλία.

Όσο έμενε στο Μπάρντσταουν του Κεντάκι, ο Ντάλας εργάστηκε ως δεύτερη φωνή στην indie φολκ μπάντα, Running Greenville. Έπειτα από μία παρεξήγηση με τον βασικό τραγουδιστή, Πολ Κιμ, ο Ντάλας έφυγε από τη μπάντα και επέστρεψε στο Λούισβιλ. Το 2003 γνώρισε τη Βρετανίδα ηθοποιό, Λάρα Πόλβερ, παντρεύτηκαν το 2007 και χώρισαν το 2011.

Μετά από το χωρισμό τους, ο Ντάλας ξεκίνησε να βγαίνει με τη συμπρωταγωνίστριά του, Τζίνιφερ Γκούντγουιν, με την οποία γνωρίστηκε στα γυρίσματα της σειράς *Once Upon a Time*. Αρραβωνιάστηκαν τον Οκτώβριο του 2013 και παντρεύτηκαν στις 12 Απριλίου του ίδιου έτους στην Καλιφόρνια. Έχουν δύο γιους, που γεννήθηκαν τον Μάιο του 2014 και τον Ιούνιο του 2016.

## Παραπομπές


## Εξωτερικοί σύνδεσμοι
* Τζος Ντάλας στο IMDb

Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Once Upon a Time
Μέγκαν Όρι

Η **Μέγκαν Όρι** (αγγλικά: **Meghan Ory**, 20 Αυγούστου 1982) είναι Καναδοαμερικανή ηθοποιός της τηλεόρασης και του κινηματογράφου. Είναι ευρύτερα γνωστή για το ρόλο της ως Ρούμπι/Κοκκινοσκουφίτσα στη δραματική σειρά φαντασίας του ABC *[[Once Upon a Time (τηλεοπτική σειρά)|Once Upon a Time]]* (2011), ως Ράιλι Νιλ στη δραματική σειρά του CBS, *[[Intelligence (σειρά)|Intelligence]]*, (2014) και πρωταγωνίστησε ως Άμπι Ο'Μπράιεν τη σειρά του Hallmark, *[[Chesapeake Shores]]* (2016). Το 2015 ήταν υποψήφια για βραβείο Leo στην κατηγορία Καλύτερη Πρωταγωνίστρια σε Τηλεοπτική Ταινία για τη συμμετοχή της στην τηλεταινία *The Memory Book* (2014).

## Βιογραφία
Η Μέγκαν Όρι γεννήθηκε στις 20 Αυγούστου του 1982 στη Βρετανική Κολούμπια. Ξεκίνησε την υποκριτική πριν την εφηβική της ηλικία στο θέατρο, αλλά η μητέρα της της απαγόρευσε να αναλάβει ρόλους στον κινηματογράφο και την τηλεόραση, ώστε να μπορέσει να πληρώσει για τις φωτογραφίσεις της.

Το 2008 παντρεύτηκε τον ηθοποιό Τζον Ρίαρντον, με τον οποίο εργάστηκε στη σειρά *[[Merlin's Apprentice]]* (2006). Το Μάιο του 2018, η Όρι ανακοίνωσε ότι γεννήθηκε το πρώτο τους παιδί, ένα αγοράκι. Τον Οκτώβριο του 2019, ανακοίνωσε και τη γέννηση του δεύτερου παιδιού τους, ένα κοριτσάκι. Τον Ιανουάριο του 2023, αποκάλυψε ότι γεννήθηκε και το τρίτο τους παιδί.

Κατοικεί στο Νιουφάουντλαντ του Καναδά. Είναι πολίτης Καναδά και Ηνωμένων Πολιτειών.

## Φιλμογραφία

## Παραπομπές


## Εξωτερικοί σύνδεσμοι
* Μέγκαν Όρι στο IMDb

Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Κατηγορία:Καναδές ηθοποιοί τηλεόρασης
Κατηγορία:Καναδές ηθοποιοί κινηματογράφου
Κατηγορία:Once Upon a Time
Κύπρος (εκλογική περιφέρεια του Ευρωπαϊκού Κοινοβουλίου)

Η **Κύπρος** είναι μια Εκλογική περιφέρεια του Ευρωπαϊκού Κοινοβουλίου για τις Ευρωεκλογές που καλύπτει το κράτος μέλος της Κύπρου. Επί του παρόντος εκπροσωπείται από έξι μέλη του Ευρωπαϊκού Κοινοβουλίου.

## Εκπροσώπηση της Κύπρου στο Ευρωπαϊκό Κοινοβούλιο
Η Κύπρος έχει αντιπροσωπεία μελών στο Ευρωπαϊκό Κοινοβούλιο από την ένταξη της Κύπρου στην Ευρωπαϊκή Ένωση, το 2004. Οι ευρωβουλευτές της ανέρχονται σε έξι.

## Τα σημερινά μέλη του Ευρωπαϊκού Κοινοβουλίου

### Εκλογικές αναμετρήσεις
### 2004

Οι ευρωπαϊκές εκλογές του 2004 ήταν οι έκτες εκλογές για το Ευρωπαϊκό Κοινοβούλιο. Ωστόσο, καθώς η Κύπρος είχε ενταχθεί στην Ευρωπαϊκή Ένωση μόλις νωρίτερα τον ίδιο μήνα, ήταν οι πρώτες ευρωπαϊκές εκλογές που διεξήχθησαν στο κράτος. Οι εκλογές διεξήχθησαν στις 13 Ιουνίου 2004.

Ο αριθμός των εγγεγραμμένων ψηφοφόρων ήταν 483.311 – εκ των οποίων 503 ήταν Τουρκοκύπριοι και 2.054 υπήκοοι ΕΕ – ενώ ο συνολικός αριθμός των ατόμων που ψήφισαν ήταν 350.387 ή 72,50% των εγγεγραμμένων ψηφοφόρων. Ο αριθμός των εκλογικών τμημάτων ήταν 1.077, κατανεμημένων σε κάθε Επαρχία ως εξής: Λευκωσίας 416, Λεμεσού 323, Αμμοχώστου (ελεύθερη περιοχή) 50, Λάρνακας 169 και Πάφου 119.

Για τις έξι έδρες διεκδικήθηκαν 59 υποψήφιοι, οι οποίοι ανήκαν σε κόμματα ή συνασπισμούς κομμάτων ή κατέβηκαν μεμονωμένα. Ο συντηρητικός Δημοκρατικός Συναγερμός (ΔΗΣΥ) και το αριστερό Ανορθωτικό Κόμμα Εργαζόμενου Λαού (ΑΚΕΛ) σημείωσαν τα μεγαλύτερα ποσοστά ψήφων.

### 2009

Οι ευρωπαϊκές εκλογές του 2009 ήταν οι έβδομες εκλογές για το Ευρωπαϊκό Κοινοβούλιο και οι δεύτερες για την Κύπρο.

### 2014

Οι ευρωπαϊκές εκλογές του 2014 ήταν οι όγδοες εκλογές για το Ευρωπαϊκό Κοινοβούλιο και οι τρίτες για την Κύπρο.

### 2019

Οι ευρωπαϊκές εκλογές του 2019 ήταν οι ένατες εκλογές για το Ευρωπαϊκό Κοινοβούλιο και οι τέταρτες για την Κύπρο.

### 2024

Οι ευρωπαϊκές εκλογές του 2024 ήταν οι δέκατες εκλογές για το Ευρωπαϊκό Κοινοβούλιο και οι πέμπτες για την Κύπρο.

## Παραπομπές


## Εξωτερικοί σύνδεσμοι
* European Election News by European Election Law Association (Eurela)
* List of MEPs europarl.europa.eu


Κατηγορία:Κατάλογοι που αφορούν την Ευρωπαϊκή Ένωση
Κατηγορία:Κατάλογοι που αφορούν την Κύπρο

Κυπρος
Κυπερλί

Το **Κυπερλί** (, ) είναι γαλλική κοινότητα στο νομό της Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μαρν